stanford-oval/wikipedia huggingface dataset:
Kultainen kiekko
Palkinnon saajat

| Kausi | Pelaaja | Pelipaikka | Joukkue |
| --- | --- | --- | --- |
| 1997–1998 |  Antti Virtanen | hyökkääjä | Hermes |
| 1998–1999 |  Martin Bergeron | hyökkääjä | Kärpät |
| 1999–2000 |  Martin Bergeron | hyökkääjä | Kärpät |
| 2000–2001 |  Markku Takala | hyökkääjä | Kiekko-Vantaa |
| 2001–2002 |  Tero Forsell | hyökkääjä | TuTo |
| 2002–2003 |  Sami Kaartinen | hyökkääjä | Hokki |
| 2003–2004 |  Teemu Kuusisto | hyökkääjä | Sport |
| 2004–2005 |  Mikko Strömberg | maalivahti | Jukurit |
| 2005–2006 |  Tero Forsell | hyökkääjä | TuTo |
| 2006–2007 |  Tero Forsell | hyökkääjä | TuTo |
| 2007–2008 |  Tero Forsell | hyökkääjä | TuTo |
| 2008–2009 |  Jarmo Jokila | hyökkääjä | TuTo |
| 2009–2010 |  Kalle Konsti | hyökkääjä | SaPKo |
| 2010–2011 |  Jan-Mikael Järvinen | hyökkääjä | SaPKo |
| 2011–2012 |  Juuso Rajala | hyökkääjä | Jokipojat |
| 2012–2013 |  Tomi Pekkala | hyökkääjä | Sport |
| 2013–2014 |  Mikael Ruohomaa | hyökkääjä | Jokipojat |
| 2014–2015 |  Juuso Rajala | hyökkääjä | KooKoo |
| 2015–2016 |  Oula Palve | hyökkääjä | Jukurit |
| 2016–2017 |  Jonatan Tanus | hyökkääjä | SaPKo |
| 2017–2018 |  Markus Jokinen | hyökkääjä | KeuPa HT |
| 2018–2019 |  Miro-Pekka Saarelainen | hyökkääjä | Kiekko-Vantaa |
| 2019–2020 |  Jaakko Lantta | hyökkääjä | Ketterä |
| 2020–2021 |  Jere-Matias Alanen | hyökkääjä | Ketterä |
| 2021–2022 |  Nicolas Werbik | hyökkääjä | JoKP |
| 2022–2023 |  Mikko Perttu | hyökkääjä | KeuPa HT |
| 2023–2024 |  Leo Ring | hyökkääjä | KeuPa HT / IPK |
Kultainen keihäs

| Kultainen keihäs |
| --- | --- |
Tyyppi:  Keihäänheittokilpailu
Päivämäärä:  Toukokuu
Järjestämistiheys:  joka vuosi
Tapahtumapaikka:  Myyrmäen tai Hiekkaharjun urheilukenttä
Paikkakunta:  Vantaa
Ensimmäisen kerran:  2016
Viimeisen kerran:  -
Kultainen Keihäs on vuodesta 2016 alkaen Vantaalla järjestetty vuosittainen keihäänheittokilpailu. Kilpailun järjestää yleisurheiluseura Vantaan Salamat.
Kultainen keihäs -tapahtumassa pääosassa on erityisesti naiskeihäänheitto. Naisten kisan voittaja saa aina seuraavan vuoden ajaksi haltuunsa Keihäänheittäjä-kiertopalkinnon.
Vuosina 2016–2020 sekä 2023 kilpailu järjestettiin Vantaan Myyrmäen kentällä. Vuosina 2021–22 kilpailu järjestettiin Vantaan Hiekkaharjun kentällä.
Vuoden 2022 kilpailussa heitettiin naisten kilpailu sekä parakeihäs, mutta ei miesten keihästä.
Kultainen Keihäs palkittiin Vantaan vuoden 2022 parhaana urheilutapahtumana Vantaan Liikuntagaalassa.
| Vuosi | 1>  | 2>  | 3>  |
| --- | --- | --- | --- |
| 2016 | Ari Mannio 81,07 | Sami Peltomäki 79,02 | Teemu Wirkkala 76,01 |
| 2017 | Keshorn Walcott 84,16 | Tero Pitkämäki 83,51 | Brian Toledo 78,17 |
| 2018 | Oliver Helander 85,46 | Tero Pitkämäki 82,64 | Lassi Etelätalo 78,38 |
| 2019 | Magnus Kirt 89,33 | Oliver Helander 82,17 | Qinggang Zhao 80,49 |
| 2020 | Toni Kuusela 81,36 | Jarmo Marttila 74,02 | Lassi Saarinen 73,58 |
| 2021 | Lassi Etelätalo 81,10 | Rocco van Rooyen 80,73 | Toni Kuusela 80,65 |
| 2023 | Topias Laine 76,99 | Lassi Yli-Kotila 74,58 | Teemu Narvi 72,89 |
| Vuosi | 1>  | 2>  | 3>  |
| --- | --- | --- | --- |
| 2016 | Sanni Utriainen 59,41 | Jenni Kangas 57,39 | Heidi Nokelainen 56,40 |
| 2017 | Heidi Nokelainen 57,95 | Jenni Kangas 57,33 | Jelena Jaakkola 56,92 |
| 2018 | Jenni Kangas 59,33 | Heidi Nokelainen 56,05 | Saara Lipsanen 56,04 |
| 2019 | Heidi Nokelainen 58,55 | Saara Lipsanen 54,24 | Sanni Utriainen 53,80 |
| 2020 | Heidi Nokelainen 54,55 | Julia Valtanen 54,10 | Jatta-Mari Jääskeläinen 52,74 |
| 2021 | Anni-Linnea Alanen 57,11 | Jenni Kangas 56,20 | Jatta-Mari Jääskeläinen 56,08 |
| 2022 | Anni-Linnea Alanen 56,83 | Sanne Erkkola 55,08 | Jatta-Mari Jääskeläinen 54,24 |
| 2023 | Anni-Linnea Alanen 58,19 | Saara Lipsanen 52,37 | Emilia Karell 52,25 |
Aiheesta muualla

Kilpailun kotisivut
Kuopion lehtokeskus

Kuopion lehtokeskus on Kuopion alueella sijaitseva lehtokasvillisuuden esiintymisalue. Lehtokeskus keskittyy pääosin Kinahmin alueelle sekä Kuopionniemeen.
Rehevyydeltään lehtokeskus on verrattavissa Etelä-Hämeessä sijaitseviin lehtoihin. Tosin Etelä-Suomesta poiketen suurin osa Kuopion lehtokeskuksesta on kuusivaltaista. Kuopion lehdoissa viihtyvät vaateliaat, ravinteikasta kasvialustaa tarvitsevat kasvit. Lehtokeskuksen lehtoisuutta ilmentää muun muassa koiranheisi, lehtokuusama, näsiä, mustakonnanmarja ja lehto-orvokki. Kuopion alueella sijaitsevat myös monen levinneisyydeltään eteläisen lajin, kuten esimerkiksi jänönsalaatin ja lehtoleinikin pohjoisimmat kasvupaikat. Osa lehdoista on myös metsälehmusmetsiköitä, jotka ovat peräisin viime jääkautta seuranneelta lämpimämmältä jaksolta.
Kurt Thomas (koripalloilija)

Thomas vuonna 2009
Kurt Vincent Thomas (s. 4. lokakuuta 1972 Dallas, Texas) on yhdysvaltalainen aktiiviuransa lopettanut koripalloilija. Sisemmän laitahyökkääjän ja sentterin paikkoja pelannut Thomas edusti kaudella 2012-13 New York Knicksiä. Hän oli viimeisellä pelikaudellaan NBA-liigan vanhin pelaaja.
Ura

Texasin kristillisessä yliopistossa ennen ammattilaisuraansa pelannut Thomas voitti yliopistosarjojen I-divisioonan piste- ja levypallotilastot kaudella 1994-95. Samaan on Thomasin lisäksi pystynyt vain Hank Gathers ja Xavier McDaniel.
Thomasin varasi NBA-liigaan Miami Heat kesällä 1995 kymmenennellä varausvuorolla. Miami Heatin ja New York Knicksin lisäksi Thomas ehti 20 kauden aikana pelata Dallas Mavericksin, Phoenix Sunsin, Seattle Supersonicsin, San Antonio Spursin, Milwaukee Bucksin, Chicago Bullsin ja Portland Trail Blazersin riveissä.
Kosketusjännitesuojaus

Kosketusjännitesuojaus tarkoittaa sähkölaitteen käyttäjän suojaamista sähköiskulta vikatilanteessa. Suojaustapoja on viisi. Katso Suojausluokat
Suojaus syötön automaattisella katkaisulla (I-luokka)

Suojaus perustuu maadoitukseen, josta seuraa vikatilanteessa oikosulku, sekä sen seuraamaan sulakkeen palamiseen ja virran katkeamiseen. Laitteen rungon tullessa jännitteiseksi virta kulkee suojajohtimen kautta maahan ja sulake palaa. Suojauksen toimivuuden ehtona on, että suojamaadoituspiiri on ehjä, ja että vaihe- ja suojajohtimien resistanssi on niin pieni, että sulake (tai johdonsuoja) katkaisee virran kiinteissä asennuksissa 5 sekunnissa, ja pistotulppaliitäntäisissä 0,4 sekunnissa. Lisäsuojana voidaan käyttää vikavirtasuojakytkintä.
Suojaus lisäeristyksellä (II-luokka)

Laitteessa on lisäeristys tai vahvistettu eristys. Toisen eristyksen pettäessä laitteen runko ei tule jännitteiseksi.
Suojaus käyttämällä pienoisjännitettä (III-luokka)

Suojaus perustuu pieneen jännitteeseen (vaihtojännite 50 V ja tasajännite 120 V), jolloin sähköisku ei aiheuta vaaraa. Pieni jännite saadaan aikaan pienoisjännitemuuntajalla. PELV-järjestelmä on maadoitettu pienoisjännitteinen laite, ja SELV on maasta erotettu.
Suojaus käyttämällä suojaerotusmuuntajaa

Suojaus perustuu suojaerotusmuuntajaan, joka erottaa ensiöpiirin galvaanisesti toisiopiiristä. Tällöin sähköisku ei ole mahdollinen. Suojaerotusta käytetään korjattaessa tai koestettaessa sähkölaitetta. Korkean hintansa takia sitä ei kuitenkaan käytetä laajemmin.
Eristämällä sähkölaite ympäristöineen (0-luokka)

Suojaus perustuu eristykseen ja kotelointiin sekä maapotentiaalin puuttumiseen. Vikatilanteessa ei voi saada sähköiskua, koska tilassa käytetyt materiaalit ovat eristäviä eikä maapotentiaalia ole. Juuri tämän takia 0-luokan pistorasiaa ei saa asentaa neljää metriä lähemmäksi I-luokan pistorasiaa. Tällöin maapotentiaali on olemassa ja sähköisku vikatilanteessa on mahdollinen. Tätä suojausta ei enää käytetä uusissa asennuksissa.
Kōan (keisari)

| Kōan 孝安天皇 |
| --- | --- |
 
Japanin keisari
Valtakausi:  392 – 291 eaa.
Edeltäjä:  Kōshō
Seuraaja:  Kōrei

Syntynyt:  427 eaa.
Kuollut:  291 eaa.
Puoliso:  Oshi-hime
Lapset:  Kōrei
Suku:  Yamato
Isä:  Kōshō
Äiti:  Yosotarashi-hime
Uskonto:  šintolaisuus
Kōan (jap. 孝安天皇, Kōan-tennō) oli Japanin 6. keisari. Hänen edeltäjänsä oli keisari Kōshō ja seuraaja keisari Kōrei. Kōan hallitsi vuosina (392)–291 eaa.
Kosketus (televisiosarja)

| Kosketus> Touch |
| --- | --- |

Tyyli:  Draama Trilleri
Kestoaika:  44–49 minuuttia
Luoja(t):  Tim Kring
Pääosissa:  Kiefer Sutherland David Mazouz Gugu Mbatha-Raw Danny Glover Maria Bello Saxon Sharbino Lukas Haas Saïd Taghmaoui
Alkuperämaa:   Yhdysvallat
Alkuperäiskieli:  englanti
Verkko:   Fox  MTV3
Esitetty:  25. tammikuuta 2012 – 10. toukokuuta 2013
Tuotantokausia:  2
Jaksoja:  26 (jaksoluettelo)
Tuotanto
Vastaava(t) tuottaja(t):  Carol Barbee Suzan Bymel Peter Chernin Tim Kring Francis Lawrence Katherine Pope Kiefer Sutherland
Säveltäjä(t):  Wendy Melvoin Lisa Coleman
Tuotantoyhtiö(t):  20th Century Fox Television Chernin Entertainment Tailwind Productions
Aiheesta muualla
IMDb 
Kosketus (engl. Touch) on yhdysvaltalainen Tim Kringin luoma trilleri- ja draamasarja, jonka pääsosissa nähdään Kiefer Sutherland ja David Mazouz. Sarjan ensi-ilta oli Fox-kanavalla 25. tammikuuta 2012. 8. helmikuuta 2013 alkoi toinen kausi, joka päättyi 10. toukokuuta. Kauden päätösjaksoa edeltävänä päivänä Fox ilmoitti lopettavansa sarjan tähän kauteen.
Sarjaa esitettiin Suomessa MTV3-kanavalla. Ensimmäinen tuotantokausi esitettiin 9. lokakuuta – 25. joulukuuta 2012. Ensimmäisen kauden bonusjakso sekä toinen tuotantokausi esitettiin MTV3:lla 22. lokakuuta 2013 – 21. tammikuuta 2014.
Juoni > Ensimmäinen kausi

Martin Bohm (Kiefer Sutherland) on New Yorkissa asuva entinen toimittaja, jonka vaimo kuoli syyskuun 11. päivän terrori-iskuissa, ja hän kasvattaa yksin 11-vuotiasta numeroihin keskittynyttä mykkää poikaansa, Jakea (David Mazouz). Sosiaalityöntekijä Clea Hopkins (Gugu Mbatha-Raw) alkaa tutkia heidän koti-olojaan, jolloin Martin yrittää parhaansa mukaan saada yhteyttä poikaansa. Martin tapaa professori Arthur Tellerin (Danny Glover), joka kertoo Jaken olevan yksi harvoista, jotka näkevät numeroiden kautta ihmisten ja asioiden väliset yhteydet. Martin alkaa seurata Jaken antamia numeroita, mutta riskeeraa samalla huoltajuutensa.
Suurin osa Jaken numeroista viittaa Amelia-lukujonoon (tunnettu myös "Jumalan lukujonona"), joka sai nimensä Tellerin entisen potilaan, Amelia Robbinsin, mukaan. Tellerin salaperäisen kuoleman jälkeen Martin alkaa selvittää Amelian tapausta ja tapaa Tellerin huonetoverin, Avramin (Bodhi Elfman), joka uskoo Jaken olevan yksi juutalaisessa mytologiassa mainituista 36 oikeamielisestä. Mutta sitten paljastuu, että Aster Corps, Tellerin tutkimusta tukenut ja Jaken hoitokotia rahoittava yhtiö, oli lavastanut Amelian kuoleman ja aikoi nyt viedä Martinilta Jaken huoltajuuden. Lopulta Martin ja Jake pakenevat Los Angelesiin, jossa he tapaavat Amelian äidin, Lucyn (Maria Bello).
Juoni > Toinen kausi

Martin, Jake ja Lucy alkavat etsiä Ameliaa (Saxon Sharbino) sekä todisteita Aster Corpsin rikoksista apunaan Trevor Wilcox (Greg Ellis) ja hänen uutisverkostonsa BreakWire. He yrittävät saada apua myös Aster Corpsin entiseltä työntekijältä, Calvin Norburgilta (Lukas Haas), mutta saavatkin tietää tämän itse pitävän Ameliaa hallussaan löytääkseen parannuskeinon aivovaurioituneelle veljelleen (David Hoflin). Aster Corps ehtii kuitenkin kaapata Amelian Calvinilta. Hänet saadaan pelastettua, mutta se maksaa Lucyn hengen.
Samaan aikaan perheensä menettänyt ja "36:een" kuuluva entinen jesuiittapappi Guillermo Ortiz (Saïd Taghmaoui) sarjamurhaa muita kaltaisiaan uskoen sen olevan Jumalan hänelle antama tehtävä. Los Angelesissa Martin ja Jake estävät kahdesti hänen suunnitelmansa. Lopulta Guillermo ajautuu pattitilanteeseen ja tekee itsemurhan.
Toimitusjohtaja Nicole Farington (Frances Fisher) suostuttelee Calvinin takaisin Aster Corpsin palvelukseen. Hän kertoo tälle uniklinikasta, jossa tutkitaan "36:een" kuuluvia ihmisiä aikomuksena selvittää "Jumalan lukujonon" viimeiset numerot, jotta yhtiö voisi ennustaa mm. osake- ja valuuttakurssit, vaalitulokset sekä paljon muuta. Lopulta Faringtonin kätyrit kaappaavat myös Jaken ja Amelian osaksi tutkimusta. Mutta Martin ja Trevor löytävät todisteet yhtiön rikoksista ja pelastavat lapset. Poliisi ja FBI pidättävät kaikki Aster Corpsin rikoksissa osallisina olleet henkilöt. Sarja päättyy, kun Martin saa tehtäväksi toimia vastedes "36:n suojelijana".
Näyttelijät > Päähenkilöt

| 0 | 1 | 2 |
| --- | --- | --- |
|  Kiefer Sutherland  | … |  Martin Bohm   |
|  David Mazouz  | … |  Jacob "Jake" Bohm   |
|  Gugu Mbatha-Raw  | … |  Clea Hopkins   |
|  Danny Glover  | … |  Arthur Teller   |
|  Maria Bello  | … |  Lucy Robbins   |
|  Saxon Sharbino  | … |  Amelia Robbins   |
|  Lukas Haas  | … |  Calvin Norburg   |
|  Saïd Taghmaoui  | … |  Guillermo Ortiz   |
Näyttelijät > Sivuhenkilöt

| 0 | 1 | 2 |
| --- | --- | --- |
|  Bodhi Elfman  | … |  Avram Hadar   |
|  Roxana Brusso  | … |  Sheri Strepling   |
|  Catherine Dent  | … |  Abigail Kelsey   |
|  Titus Welliver  | … |  Randall Meade   |
|  David de Lautour  | … |  Simon Plimpton   |
|  Samantha Whittaker  | … |  Nell Plimpton   |
|  May Miyata  | … |  Miyoko   |
|  Satomi Okuno  | … |  Izumi   |
|  Greg Ellis  | … |  Trevor Wilcox   |
|  Frances Fisher  | … |  Nicole Farington   |
|  D. B. Sweeney  | … |  Joseph Tanner   |
|  Adam Campbell  | … |  Anthony "Tony" Rigby   |
|  Leland Orser  | … |  tohtori Linus   |
|  Linda Gehringer  | … |  Frances Norburg   |
|  David Hoflin  | … |  William Norburg   |
|  Ray Santiago  | … |  Reuben Santiago   |
|  Mykelti Williamson  | … |  rikosetsivä Lange   |
|  John Prosky  | … |  Lawrence Pearl   |
Aiheesta muualla

Fox - Touch
Kosketus MTV3 Internetissä
Lafayetten piirikunta (Florida)

Lafayetten piirikunta (engl. Lafayette County) on Yhdysvaltojen Floridan osavaltiossa sijaitseva piirikunta. Sen väkiluku oli 8 422 vuonna 2019. Piirikunnan hallintokeskus on Mayon kunta. Piirikunta perustettiin 23. joulukuuta 1853.
Aiheesta muualla

Kuvia tai muita tiedostoja aiheesta Lafayetten piirikunta (Florida) Wikimedia Commonsissa
Kääpiöuikku

| Kääpiöuikku |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Uikkulinnut Podicipediformes
Heimo::  Uikut Podicipedidae
Suku::  Pikku-uikut Tachybaptus
Laji::  dominicus
Kaksiosainen nimi
 Tachybaptus dominicus  (Linnaeus, 1766) 
 Levinneisyyskartta, jossa alalajit on erotettu viivoin.
Alalajit
 Tachybaptus dominicus bangsi (van Rossem & Hachisuka, 1937)  Tachybaptus dominicus brachypterus (Chapman, 1899)  Tachybaptus dominicus brachyrhynchus (Chapman, 1899)  Tachybaptus dominicus dominicus (Linnaeus, 1766)  Tachybaptus dominicus eisenmanni Storer & Getty, 1985 
Katso myös
   Kääpiöuikku Wikispeciesissä   Kääpiöuikku Commonsissa 
Infobox OKNimi-testi OKIUCN-testi OK: 
Kääpiöuikku (Tachybaptus dominicus) on uikkulintuihin kuuluva lintulaji. Sen levinneisyysaluetta ovat Yhdysvaltojen eteläisin osa sekä Etelä- ja Väli-Amerikassa Argentiina, Aruba, Bahama, Belize, Bolivia, Bonaire, Sint Eustatius, Saba, Brasilia, Cayman-saaret, Kolumbia, Costa Rica, Kuuba, Curaçao, Dominikaaninen tasavalta, Ecuador, El Salvador, Ranskan Guyana, Guatemala, Guayana, Haiti, Honduras, Jamaika, Meksiko, Nicaragua, Panama, Paraguay, Peru, Puerto Rico, Suriname, Trinidad ja Tobago, Turks- ja Caicossaaret, Yhdysvallat, Uruguay, Venezuela ja Neitsytsaaret. Sen populaation suuruus on vakaa.
Sen elinalueita ovat suot ja toisinaan myös järvet. varsinkin tiheäkasvuisten järvien laitamat.
Linnun pituus on 24 senttimetriä. Ne elävät usein perheittäin, mutta pesimäajan ulkopuolella usein myös parinkymmenen linnun parvissa. Sen ravintoa ovat kasvit, pienet kalat, äyriäiset ja hyönteiset. Sen höyhenys on lyijynharmaa, silmät keltaiset, siivissä on valkoiset täplät ja nokka on ohut ja tumma, ja ulkonäkönsä ansiosta sen erottaa muista pienistä uikuista ja hanhista. Pesimäajan ulkopuolella aikuisilla on leuassa valkoista.
Aiheesta muualla

The Internet Bird Collection
Kuvia Vireossa
Kääpiöuikku postimerkeissä, Bird-stamps.org
Äänitallenteita, Xeno-Canto
Kurt Björk

Kurt Emil Björk (20. huhtikuuta 1938 Kokkola – 19. huhtikuuta 2010 Vaasa) oli suomalainen taidemaalari.
Björk opiskeli Taideteollisessa oppilaitoksessa Helsingissä 1957–1960 ja piti ensimmäisen näyttelynsä 1965. Björk kuvasi 1970-luvun maalauksissaan maaltapaon ja Ruotsin muuton vaikutuksia Pohjanmaan maaseudulla. Hän siirtyi sittemmin lyyrisempään maisema- ja luontomaalaamiseen ja maalasi talvimaisemia, avohakkuiden jälkiä sekä eläimiä. Björk osallistui myös taidepolitiikkaan ja oli muun muassa valtion kuvataidetoimikunnan jäsenenä 1970- ja 1980-lukujen vaihteessa.
Kuramoto-malli

Kuramoto-malli on muun muassa neurotieteessä käytetty signaaleihin liittyvä matemaattinen malli, joka simuloi useiden oskillaattoreiden siirtymistä ei-synkronisesta tilasta synkronoituneeseen tilaan. Kuramoto-mallissa on K -arvo, joka kuvaa oskillaattoreiden yhteyksien voimakkuutta. Oletuksena mallissa on, että jokaisella oskillaattorilla on oma taajuutensa. Kuramoto-malli koostuu N-määrästä tietyssä vaiheessa olevista oskillaattoreista θ, joilla on luonnollinen taajuus ω. Oskillaattorit pyrkivät siis sekä pitämään oman taajuutensa, että K-arvon (kytkentä-arvon, engl. coupling) seurauksena synkronoitumaan keskenään.  Kun K on matala, oskillaattorit liikuvat vapaasti suhteessa toisiinsa ja kun K on korkea (tietty raja-arvo ylittyy), oskillaattorit synkronoituvat. Synkronisaatiota voidaan mitata järjestys-parametrilla (engl. order), joka kuvaa synkronisaation kaaoksen ja järjestyksen astetta.
Kuramoto-malli noudattaa kaavaa θi = ωi + Σ Kij sin(θj - θi),   jossa  i =  1,...,0. Kuramoto-malli koostuu N määrästä θi kytkeytyneistä oskillaattoreita ajan funktiona.
Káto Zákros

| Káto Zákros> Κάτο Ζάκρος |
| --- | --- |
 Káto Zákroksen arkeologinen alue.
Sijainti
 Káto Zákros
Koordinaatit:  35°5′53″N, 26°15′41″E
Valtio:   Kreikka
Paikkakunta:  Siteía, Lasíthi, Kreeta
Historia
Tyyppi:  palatsi ja kaupunki
Huippukausi:  2000–1450 eaa.
Kulttuuri:  minolainen kulttuuri
Pinta-ala:  8 000 m²
Aiheesta muualla
  Káto Zákros Commonsissa 
Infobox OKNimi-testi OK: 
Káto Zákros (kreik. Κάτο Ζάκρος) eli Zákros (Ζάκρος) on minolaisaikaisen palatsin ja kaupungin arkeologinen kohde Kreetan saarella Kreikassa. Se sijaitsee Siteían kunnassa lähellä nykyistä Káto Zákroksen kylää, josta se on saanut nimensä. Paikan minolaisaikaista nimeä ei tunneta.
Historia

Káto Zákroksen palatsi oli yksi minolaisen kulttuurin viidestä suuresta palatsikeskuksesta Knossoksen, Faistoksen, Málian ja Galatáksen palatsien ohella. Palatsi rakennettiin noin vuonna 2000 eaa. samaan aikaan kuin muutkin suuret palatsit, ja se tuhoutui niiden tavoin maanjäristyksessä noin vuonna 1700 eaa. Tämän jälkeen rakennettiin uusi palatsi, joka tuhoutui noin vuonna 1450 eaa. Palatsi toimi todennäköisesti minolaisen kulttuurin porttina itään, kuten Kyprokselle ja Syyriaan. Tätä tukevat myös paikalta tehdyt löydökset, joihin kuuluu paljon Lähi-idästä tulleita esineitä.
Káto Zákroksen palatsi löydettiin myöhemmin kuin kuuluisammat minolaiset palatsit, minkä ansiosta sen tutkimuksessa on voitu käyttää nykyaikaisempia menetelmiä. Galatáksen palatsi löydettiin vielä myöhemmin.
Rakennukset ja löydökset > Palatsi

Káto Zákroksen palatsin koko oli noin 8 000 neliömetriä ja siinä oli 150 huonetta. Sen sisäpihan koko on noin 30 x 12 metriä. Palatsi on näin pienempi kuin muut minolaiset palatsit. Palatsissa on neljä siipeä, pohjois-, etelä-, itä- ja länsisiipi. Pääsisäänkäynti sijaitsi eteläsiivessä. Pohjoissiivessä oli ruokasali. Tutkijat arvelivat, että itäsiipi piti sisällään niin kutsutut kuninkaan ja kuningattaren megaronit. Länsisiivessä oli muun muassa seremoniasaliksi kutsuttu sali. Yhdestä länsisiiven huoneesta on löydetty joukko lineaari-A-tauluja.
Rakennukset ja löydökset > Kaupunki, satama ja haudat

Palatsin pohjoispuolella sijaitsivat kaupunki ja satama. Kaupungista vain osa on kaivettu esiin. Sieltä on löydetty lukuisia viinin- ja öljynpuristimia. Tutkijoiden mukaan kaupunki saattoi olla erikoistunut viinin viemiseen Kykladien saarille. Tie yhdisti palatsin ja sataman toisiinsa.
Káto Zákroksen lähellä sijaitsee Zákroksen rotko, joka tunnetaan myös ”Kuolleiden rotkona”. Siellä sijaitsevat luolat olivat minolaisella ajalla käytössä hautoina.
Aiheesta muualla

Kuvia tai muita tiedostoja aiheesta Káto Zákros Wikimedia Commonsissa
Káto Zákroksen arkeologinen alue.
Lafayetten piirikunta (Louisiana)

Lafayetten piirikunta (engl. Lafayette Parish, ransk. Paroisse de Lafayette) on Yhdysvaltojen Louisianan osavaltiossa sijaitseva piirikunta. Sen väkiluku oli 244 390 vuonna 2019. Piirikunnan hallintokeskus on Lafayetten kaupunki. Piirikunta on perustettu 17. tammikuuta 1823.
Aiheesta muualla

Kuvia tai muita tiedostoja aiheesta Lafayetten piirikunta (Louisiana) Wikimedia Commonsissa
Käytäntöverkostot

Käytäntöverkostoilla (engl. Networks of practice, NoP) tarkoitetaan verkostoja, joiden tarkoituksena on tiedonvaihto tietyn taidon tai osaamisalueen ympärillä. Läheinen termi käytäntöverkostoille on käytäntöyhteisöt (engl. Communicites of practice). Näiden ero on siinä, että käytäntöyhteisöjen sisällä ihmiset usein tuntevat toisensa ja työskentelevät yhdessä. Käytäntöverkostot ovat puolestaan laajempi verkosto, jossa ihmiset eivät yleensä tunne toisiaan ja kommunikointi ja oppiminen tapahtuu tyypillisesti sähköisesti kasvokkain tapahtuvan viestinnän sijaan.  Käytäntöverkostoissa ihmiset voivat jakaa tietoa ja osaamistaan esimerkiksi sosiaalisen median avulla.
Määritelmä

Verkostolla tarkoitetaan yksikköjen joukkoa, jossa yksiköiden väliset siteet muodostavat verkoston. Yksiköt voivat olla esimerkiksi ihmisiä tai organisaatioita. Verkostot mahdollistavat viestinnän sekä tiedon jakamisen yksiköiden välillä. Verkoston jäsenten väliset siteet voivat olla heikkoja tai vahvoja. Käytäntöverkostoissa ihmisiä yhdistää kiinnostus tiettyyn aiheeseen .
Vaikka käytäntöverkostojen ei tarvitse olla välttämättä ammatillisiin aiheisiin liittyviä, käytäntöverkostoiksi ei lueta kuitenkaan esimerkiksi arkipäiväistä kommunikointia harrastuksiin tai urheiluun liittyen, vaikka niissä tiedonvaihtoa tapahtuukin. Käytäntöverkostoilla voidaan katsoa olevan jokin tiedonvaihdollinen tavoite. Käytäntöverkostot voivat vaihdella käytäntöyhteisöistä sähköisiin käytäntöverkostoihin (engl. Electronic networks of practice).
Käytäntöyhteisöllä tarkoitetaan ryhmää ihmisiä, jotka ovat sitoutuneet keskenään vahvasti. Ryhmä toimii usein paikallisesti ja kommunikoi ainakin osaksi kasvotusten. Joskus käytäntöyhteisöjen voidaan myös katsoa toimivan isompien käytäntöverkostojen sisällä. Toinen ääripää käytäntöverkostoista ovat sähköiset käytäntöverkostot. Sähköisissä käytäntöverkostoissa ryhmän jäsenet eivät tunne toisiaan eivätkä välttämättä tapaa kasvotusten. Ryhmä kommunikoi käyttäen hyväksi erilaisia sähköisiä kanavia, kuten keskustelufoorumeja, blogeja tai wikejä. Sähköisissä käytäntöverkostoissa ryhmän jäsenet eivät ole sitoutuneet keskenään tai ovat vain heikosti sitoutuneita.
Käytäntöverkosto muodostuu tai on muodostettu vapaaehtoisesti ilman, että joku on erikseen määrännyt ryhmän jäseniä osallistuman verkoston tiedonvaihtoon. Myöskään verkoston jäsenten määrää ei ole rajattu ja esimerkiksi sähköisissä käytäntöverkostoissa jäsenten määrä voi olla tuhansia. Määrätyissä ryhmissä ei ole mahdollista käyttää hyväksi näin monen ihmisen joukkoa.